# Službeni list C 39A/26.

| | ISSN 1977-1088 |
| --- | --- |
| Službeni list
  Europske unije | C 39A |
| | |
| Hrvatsko izdanje | Informacije i objave | Godište 65.26. siječnja 2022. |

ISSN 1977-1088

Službeni list

Europske unije

C 39A

Hrvatsko izdanje

Informacije i objave

Godište 65.26. siječnja 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2022/C 39 A/01 | Objava slobodnog radnog mjesta direktora Europske zaklade za osposobljavanje (ETF) (Privremeno osoblje – razred AD 14) – COM/2022/20071 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2022/C 39 A/01

Objava slobodnog radnog mjesta direktora Europske zaklade za osposobljavanje (ETF) (Privremeno osoblje – razred AD 14) – COM/2022/20071

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 26.1.2022 | HR | Službeni list Europske unije | CA 39/1 |
| --- | --- | --- | --- |

26.1.2022

HR

Službeni list Europske unije

CA 39/1

---

Objava slobodnog radnog mjesta direktora Europske zaklade za osposobljavanje (ETF)

(Privremeno osoblje – razred AD 14)

COM/2022/20071

(2022/C 39 A/01)

O nama

Europska zaklada za osposobljavanje (ETF) agencija je Europske unije osnovana Uredbom Vijeća (EEZ) br. 1360/90 od 7. svibnja 1990. preinačenom 2008. (1). U okviru vanjskih politika Unije državama članicama EU-a i partnerskim zemljama te Europskoj komisiji pruža informacije, savjete i potporu u vezi s razvojem ljudskoga kapitala.

ETF je od 1994. centar stručnog znanja u razvoju i reformi sustava strukovnog obrazovanja i osposobljavanja u perspektivi cjeloživotnog učenja, a bavi se promicanjem razvoja ljudskoga kapitala, čime potiče održiv rast i socijalnu uključenost. Prvenstveno djeluje u zemljama kandidatkinjama, susjednim zemljama i zemljama srednje Azije te podupire inicijativu EU-a i Afričke unije.

Podrobniji podaci o ciljevima i funkcijama ETF-a navedeni su u prethodno spomenutoj Uredbi, a više informacija možete pronaći na internetskim stranicama ETF-a: http://etf.europa.eu/.

ETF se nalazi u Torinu, u Italiji, te ima otprilike 130 zaposlenika.

Opis radnog mjesta

Direktor je pravni zastupnik ETF-a i njegov predstavnik za javnost te odgovara upravnom odboru. Njegove dužnosti i odgovornosti uključuju:

| — | razvoj i postizanje strateških ciljeva u području nadležnosti ETF-a i u skladu s postupcima utvrđenima u Uredbi, |
| --- | --- |

—

razvoj i postizanje strateških ciljeva u području nadležnosti ETF-a i u skladu s postupcima utvrđenima u Uredbi,

| — | pripremu i provedbu godišnjih i višegodišnjih programa rada u okviru strategije ETF-a 2027., |
| --- | --- |

—

pripremu i provedbu godišnjih i višegodišnjih programa rada u okviru strategije ETF-a 2027.,

| — | svakodnevno upravljanje osobljem ETF-a, uključujući zapošljavanje, |
| --- | --- |

—

svakodnevno upravljanje osobljem ETF-a, uključujući zapošljavanje,

| — | pripremu i organizaciju sastanaka upravnog odbora i provedbu odluka upravnog odbora, |
| --- | --- |

—

pripremu i organizaciju sastanaka upravnog odbora i provedbu odluka upravnog odbora,

| — | pripremu i izvršenje proračuna ETF-a, uz osiguravanje da se njime upravlja na učinkovit način i u skladu s načelima dobrog financijskog upravljanja, |
| --- | --- |

—

pripremu i izvršenje proračuna ETF-a, uz osiguravanje da se njime upravlja na učinkovit način i u skladu s načelima dobrog financijskog upravljanja,

| — | olakšavanje suradnje između ETF-a, europskih institucija, država članica i ostalih dionika, |
| --- | --- |

—

olakšavanje suradnje između ETF-a, europskih institucija, država članica i ostalih dionika,

| — | priopćavanje javnosti svih pitanja u okviru misije ETF-a. |
| --- | --- |

—

priopćavanje javnosti svih pitanja u okviru misije ETF-a.

Te su zadaće opisane u Uredbi o osnivanju ETF-a, a posebno u članku 10.

Traženi profil (kriteriji za odabir)

Od uspješnog kandidata očekuje se sljedeće:

vještine upravljanja

| — | dokazana sposobnost vođenja organizacije na strateškoj i upravljačkoj razini u europskom, multikulturnom i višejezičnom okruženju, |
| --- | --- |

—

dokazana sposobnost vođenja organizacije na strateškoj i upravljačkoj razini u europskom, multikulturnom i višejezičnom okruženju,

| — | izvrsna sposobnost razvijanja, priopćavanja i provedbe strategije za ETF, uz osiguravanje uspješne provedbe mandata agencije, |
| --- | --- |

—

izvrsna sposobnost razvijanja, priopćavanja i provedbe strategije za ETF, uz osiguravanje uspješne provedbe mandata agencije,

| — | dokazano iskustvo u vođenju promjena i upravljanju promjenama u velikoj organizaciji, u kontekstu stabilnih ili smanjenih resursa, |
| --- | --- |

—

dokazano iskustvo u vođenju promjena i upravljanju promjenama u velikoj organizaciji, u kontekstu stabilnih ili smanjenih resursa,

stručne vještine i iskustvo

| — | dokazano iskustvo u upravljanju financijskim i ljudskim resursima u nacionalnom, europskom i/ili međunarodnom kontekstu, |
| --- | --- |

—

dokazano iskustvo u upravljanju financijskim i ljudskim resursima u nacionalnom, europskom i/ili međunarodnom kontekstu,

| — | poznavanje financijskih propisa i pravilnika o osoblju EU-a te funkcioniranja institucija EU-a ili iskustvo sa sličnim pravnim okvirima u nacionalnim ili međunarodnim organizacijama, |
| --- | --- |

—

poznavanje financijskih propisa i pravilnika o osoblju EU-a te funkcioniranja institucija EU-a ili iskustvo sa sličnim pravnim okvirima u nacionalnim ili međunarodnim organizacijama,

| — | znanje i iskustvo u vezi s politikama EU-a i međunarodnim aktivnostima koje su relevantne za aktivnosti ETF-a, posebno u pogledu razvoja politika i sposobnosti zauzimanja holističkog pristupa strukovnom obrazovanju i osposobljavanju, vještinama i kvalifikacijama, tržištu rada i/ili vanjskim odnosima s partnerskim zemljama EU-a (države kandidatkinje, europsko susjedstvo, srednja Azija) te u kontekstu partnerstva EU-a i Afričke unije, |
| --- | --- |

—

znanje i iskustvo u vezi s politikama EU-a i međunarodnim aktivnostima koje su relevantne za aktivnosti ETF-a, posebno u pogledu razvoja politika i sposobnosti zauzimanja holističkog pristupa strukovnom obrazovanju i osposobljavanju, vještinama i kvalifikacijama, tržištu rada i/ili vanjskim odnosima s partnerskim zemljama EU-a (države kandidatkinje, europsko susjedstvo, srednja Azija) te u kontekstu partnerstva EU-a i Afričke unije,

osobne kvalitete

| — | sposobnost tečnog i učinkovitog komuniciranja i suradnje te izgradnje dobrih radnih odnosa s raznim unutarnjim i vanjskim dionicima (europskim, međunarodnim, nacionalnim i lokalnim tijelima, međunarodnim organizacijama, socijalnim partnerima itd.) te zastupanja ETF-a na međunarodnim forumima, |
| --- | --- |

—

sposobnost tečnog i učinkovitog komuniciranja i suradnje te izgradnje dobrih radnih odnosa s raznim unutarnjim i vanjskim dionicima (europskim, međunarodnim, nacionalnim i lokalnim tijelima, međunarodnim organizacijama, socijalnim partnerima itd.) te zastupanja ETF-a na međunarodnim forumima,

| — | izvrsne međuljudske vještine i iskustvo u umrežavanju. |
| --- | --- |

—

izvrsne međuljudske vještine i iskustvo u umrežavanju.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine,

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva stečenog nakon završetka studija (2) na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području rada Agencije, |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija (2) na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području rada Agencije,

| — | rukovoditeljsko iskustvo: najmanje pet godina radnog iskustva nakon završetka studija mora biti stečeno na radnome mjestu rukovoditelja visoke razine (3) u području relevantnom za ovo radno mjesto, |
| --- | --- |

—

rukovoditeljsko iskustvo: najmanje pet godina radnog iskustva nakon završetka studija mora biti stečeno na radnome mjestu rukovoditelja visoke razine (3) u području relevantnom za ovo radno mjesto,

| — | jezici: kandidati moraju imati temeljito znanje jednog službenog jezika Europske unije (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua, među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika Europske unije (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua, među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)).

Odabir i imenovanje

Direktora imenuje upravni odbor ETF-a među kandidatima iz užeg izbora koji utvrđuje Europska komisija.

Za sastavljanje užeg popisa kandidata Europska komisija organizira odabir u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (6)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju razgovora i izvješća centra za procjenu Komisijin savjetodavni odbor za imenovanja sastavlja popis kandidata koji su ušli u uži izbor za radno mjesto direktora ETF-a.

Kandidate s tog popisa intervjuiraju član ili članovi Komisije nadležni za glavnu upravu zaduženu za odnose s Agencijom (7).

Nakon tih intervjua Europska komisija sastavlja uži popis kandidata i prosljeđuje ga članovima upravnog odbora. On može odlučiti razgovarati s kandidatima prije nego što među kandidatima iz užeg izbora Komisije imenuje direktora. Ulazak u uži izbor ne jamči imenovanje.

U skladu s člankom 10. Uredbe o osnivanju ETF-a ((EZ) br. 1339/2008), kandidat kojeg odabere upravni odbor poziva se da pred nadležnim odborom/odborima Europskog parlamenta da izjavu i odgovori na pitanja njegovih/njihovih članova.

Jednake mogućnosti

Europska komisija i ETF primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (8).

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika.

Uspješnog će kandidata CPVO zaposliti kao člana privremenog osoblja u razredu AD 14 (9). Ovisno o duljini radnog iskustva bit će svrstan u stupanj 1 ili 2 u tom razredu.

Imenuje se na prvi mandat od pet godina, s mogućnošću produženja za razdoblje od najviše tri godine u skladu s osnivačkom uredbom Agencije primjenjivom u vrijeme zapošljavanja.

Napominjemo da u skladu s Uvjetima zaposlenja ostalih službenika svaki novi član osoblja mora proći probni rad u trajanju od devet mjeseci.

Mjesto rada je Torino (Italija), gdje se nalazi sjedište ETF-a.

Neovisnost i izjava o mogućem sukobu interesa

Prije preuzimanja dužnosti direktor je dužan potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokom položaju i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/.

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu, po mogućnosti u formatu za životopise Europass (10), i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu.

Rok za prijavu

Rok za prijavu istječe 23. veljače 2022. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća (11). To se osobito odnosi na povjerljivost i sigurnost takvih podataka.

---

(1)  Uredba (EZ) br. 1339/2008 Europskog parlamenta i Vijeća od 16. prosinca 2008. o osnivanju Europske zaklade za osposobljavanje (preinaka) (SL L 354, 31.12.2008., str. 82.).

(2)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(3)  Za sve godine rukovoditeljskog iskustva kandidati u životopisu moraju jasno navesti sljedeće: 1. naziv rukovoditeljskog radnog mjesta i dužnosti koje su obavljali, 2. broj podređenih zaposlenika, 3. proračunska sredstva kojima su raspolagali, 4. broj nadređenih i podređenih hijerarhijskih razina te 5. broj rukovoditelja iste razine.

(4)  https://eur-lex.europa.eu/legal-content/HR/TXT/?uri=CELEX%3A01958R0001-20130701.

(5)  https://eur-lex.europa.eu/legal-content/HR/TXT/?uri=CELEX%3A01962R0031-20140701.

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (samo na engleskom jeziku).

(7)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811) i 30. rujna 2020. (PV(2020) 2351), tu zadaću prenio na nekog drugog.

(8)  https://eur-lex.europa.eu/legal-content/HR/TXT/?uri=CELEX:01962R0031-20140701.

(9)  Od 1. srpnja 2021. koeficijent ispravka koji se primjenjuje na primitke od rada i mirovine dužnosnika i ostalih službenika Europske unije za ETF iznosi 95 %. Taj koeficijent podliježe godišnjoj reviziji.

(10)  Upute za izradu životopisa Europass mogu se pronaći na: https://europa.eu/europass/en/create-europass-cv.

(11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---